چنی ئانەی کە ئاکەپە و ئەردۊغان جە ھۊرچنیەکا ١٤و ئایارینە ھجومۍ فرە و ساختەکاریشا ئەنجامدۍ، بەڵام سەرەڕاو ئانەیچ فرەو شارەکانە دەنگشا کەمش کەرڎەن.
جە خارپێت، ئەرزەڕۊم، روحا، دیلۊک و بەدلیس دەنگو دەسەڵاتی کەمش کەرڎەن.
جە شارەکا سەرو بەحری سیاوینە دەنگو ئاکەپەی ١٠٪ کەمش کەرڎەن. جە "ریزە" کە شارو ئەردۊغانیا، مقارنە بە ھورچنیەکا ساڵەو ٢٠١٨ ی دەنگو ئاکەپەی کەمش کەرڎەن.
جە ئەرزەرۊم دەنگو ئاکەپەی جە ٥٤.٨٨٪  پۍ ٤٣.٢٦٪ کەمش کەرڎەن. جە خارپێت جە ٥٤.٦٣٪  پۍ ٤٠.٢٤٪ ، جە روحا جە ٥٢.٧٪   پۍ ٤٢.٩٩٪، جە دیلۊک جە ٥١.٤٥٪ پۍ ٤٤.٩٣٪ و جە بەدلیس جە ٤٤.٧٧٪  پۍ ٣٧.١٤٪ کەمش کەرڎەن.
دەنگو ئاکەپەی بەپاو ھورچنیەکا ساڵەو ٢٠١٨ جە مەڕەش جە ٥٨.٥٤٪  پۍ ٤٧.٧٠٪، جە کۊنیایچ جە ٥٩.٥١٪   پۍ ٤٨.١٤٪ کەمش کەرڎەن.
دەنگو ئاکەپەی جە ئەستەنبوڵ جە ٤٢.٧٪  پۍ ٣٦.٢٪ و جە ئەنقەرە جە ٤٠.٢٪  پۍ ٣٢.٦٪ کەمشکەرڎەن.
جە سینۊپ ئاکەپە بەپاو ھۊرچنیەکا ٢٠١٨ی، ١٣٪ دەنگەکاش کەمش کەرڎەن.
ھ.ش
